ኮሚሽኑ በክልሉ ለከፋ ችግር ለተጋለጡ ዜጎች የምግብና የቁሳቁስ ድጋፍ አደረገ
አዲስ አበባ:- የአርቲስት ሃጫሉ ሁንዴሳ ህልፈተ ህይወትን ተከትሎ በኦሮሚያ ክልል በተለያዩ አካባቢዎች በተከሰተ አለመረጋጋት ለከፋ ችግር ለተጋለጡ ዜጎች የምግብና የቁሳቁስ ድጋፍ ማድረጉን የብሄራዊ አደጋ ሥጋት ሥራ አመራር ኮሚሽን አስታወቀ። በኮሚሽኑ የቅድመ ማስጠንቀቂያና ምላሽ ዳይሬክተር ወይዘሮ አልማዝ ደምሴ በተለይ ለአዲስ ዘመን ጋዜጣ እንደተናገሩት፤ የአርቲስት ሃጫሉ ሁንዴሳ ህልፈተ ህይወትን ተከትሎ በኦሮሚያ ክልል በተለያዩ አካባቢዎች በተከሰተ አለመረጋጋት 8ሺ 368 ዜጎች ለከፋ ችግር የተጋለጡ ሲሆን፤ ኮምሽኑም አደጋው ከተከሰተበት ማግስት ጀምሮ ለሰባት ሺ 342 ዜጎች የምግብና ለስምንት ሺ 368 ዜጎች የቁሳቁስ ድጋፍ አድርጓል። እንደ ዳይሬክተሯ ማብራሪያ፤
የአርቲስት ሃጫሉ ሁንዴሳ
ህልፈተ ህይወትን ተከትሎ
በኦሮሚያ ክልል በተለያዩ
አካባቢዎች በተከሰተ አለመረጋጋት
የከፋ የሚባል ጉዳት
ደርሷል፡፡ በዚህም በክልሉ
በሚገኙ ስምንት ወረዳዎች
224 ቤቶች በቃጠሎና 18 ቤቶችን ደግሞ በማፍረስ በድምሩ 242 ቤቶች በመውደማቸው ስምንት ሺ 368 የሚሆኑ ወገኖች ለከፋ ችግር ተጋልጠዋል፡፡ ኮሚሽኑም አደጋው ከተከሰተ ማግስት ጀምሮ ለሰባት ሺ 342 ዜጎች የምግብና ለስምንት ሺ 368 ዜጎች ደግሞ የቁሳቁስ ድጋፍ ማድረጉን የጠቆሙት ወይዘሮ አልማዝ፤ በክልሉ ለሰባት ሺ 342 ዜጎች አንድ ሺ 101 ነጥብ ሦስት ኩንታል እህል፣ 33 ነጥብ አራት ኩንታል ዘይት፣ 115
ነጥብ 64 ኩንታል አልሚ ምግብ፣ 973 ነጥብ 76 ካርቶን ብስኩት፣ 14 ነጥብ 69 ኩንታል ቴምር እና 770 ነጥብ 44 ኩንታል ፓስታ ድጋፍ መደረጉን ተናግረዋል። በሻሸመኔ ከተማ ጉዳት የደረሰባቸው 96 ቤቶች በአሁኑ ወቅት መልሰው እየተገነቡ እንደሚገኙ ወይዘሮ አልማዝ ጠቁመው፤ በክልሉ ለስምንት ሺ 368 ዜጎች ሦስት ሺ 347 ነጥብ 2 ብርድልብስ፣ 1673 ነጥብ 6 ብረት ድስት፣ 1006 ነጥብ ስድስት ማንቆርቆሪያ፣ 3347 ነጥብ 2 የፕላስቲክ ኩባያ፣ 3437 ነጥብ ስድስት የፕላስቲክ ሳህን፣ 1006 ነጥብ 6 የፕላስቲክ ጀሪካን፣ 1006 ነጥብ ስድስት የፕላስቲክ ጆግና 1673 ነጥብ ስድስት የፕላስቲክ ሸራ መሰራጨቱን ተናግረዋል።አዲስ ዘመን ሐምሌ 22/2012ሶሎሞን በየነ